A'nennada huakka' jak Nínive hua̱e̱'eritaj Jonás Diosen hua'a e'manade'te Nínive aratbut Diostaj on'nopo'korea'po huaboa'da Diostaj on'nigpe̱e̱'uyate . Oy aratbut do'taj mo'pe̱e̱denig'a nopo'koreahue' mo'e̱po do'taj oknopo̱e̱hue' mo'e̱ne . Jonás sue'da huairi o̱'u̱yate . Donayo hueretda huairi i̱jje̱y . Konige̱po kene'hua̱ya̱'me'noete aya'da Diostaj e'nigbakupobote opudomey oy hua̱e̱'eri dakhuea'da o̱gkika'uyate . Nínive hua̱e̱'eria kenda Diostaj on'bahuaa'apo . A'nennada huadaribayo ettone'a̱ huairi o̱'u̱yate . Ke'nenba bidtenada o̱'u̱yate . Salomón Israel aratbuten huairi huakka'nada o'nopo̱e̱po 'urua'da o'batia'pakika'nok a'pe̱e̱ya'po ken ettone' ke'nenbaya' bidta'nada o'tiakonhuahua'uyate . Israel aratbutenbayo o'tiakonhuahua'uyate . Salomónnayo sue'da 'urua'damon o'nopo̱e̱'uyate . Donayo 'urua'nanada ijnopo̱e̱po huadaka'da ijmanmadikika'nig'a oy hua̱e̱'eria sue'ada do'taj mo'pe̱e̱po o'noknopo̱e̱ne . Konige̱po nogok kene'hua̱ya̱'me'noete aya'da Diostaj en'nigbakupobo'te opudomey do'taj oknopo̱e̱hue' hua̱e̱'eri Diostaj dakhue'nada o̱'ne ettone' huairia Diostaj o'bahuaa'apo . — Jesúsa o'mana'uyate .
